| Vireo de San Andrés |
| --- |
|  |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Passeriformes |
| Familia: | Vireonidae |
| Xénero: | '**Vireo'** |
| Especie: | ***V. caribaeus***Bond & Meyer de Schauensee, 1942 |

 |

O ***Vireo caribaeus*** é unha especie de ave paseriforme pertencente ao numeroso xénero *Vireo* da familia Vireonidae. É endémico da illa colombiana de San Andrés, no mar Caribe (fronte á costa oriental de Nicaragua). Atópase na maioría da illa, pero a perda de diversos hábitats limita a poboación agora á parte sur.

Descrición
----------

É unha ave pequena que acada ata 12,5 cm de lonxitude. É de cor verde oliva no dorso e abrancazado ou amarelo claro no ventre. Presenta dúas barras brancas nos bordos da á, bordos pálidos nas plumas de voo e unha franxa de cor amarelo claro entre o peteiro e os ollos. O ollo é de cor gris-marrón. Emite varios cantos e chamados; produce un chamado dunha sílaba, un canto repetido de dúas sílabas e un canto de tres sílabas.

Ten un peteiro lixeiramente máis delgado e máis escuro que o vireo dos mangleiros (*Vireo pallens*). O seu peteiro é un pouco máis longo e máis escuro que o do vireo de Xamaica (*Vireo modestus*), do que tamén difire por ter un ollo branquecino e unha franxa máis delgada entre o peteiro e os ollos

Hábitat
-------

Vive soamente na illa de San Andrés, no suroeste do Caribe. Preséntase nunha variedade de hábitats, incluíndo bosques, plantacións de cacao, pasteiros, matogueiras e mangleirais. Prefire a vexetación cun sotobosque denso. É máis común no sur menos urbanizado da illa.

Estado de conservación
----------------------

A poboación estímase entre 8 200 e 14 000 paxaros. Pode ser vulnerable aos efectos dos furacáns. Amenázao a perda de hábitat a medida que aumenta a poboación da illa, aínda que é relativamente tolerante á degradación do hábitat e segue sendo unha das aves máis comúns da illa. Está clasificada como ameazada de extinción en grao "**vulnerable**" por BirdLife International.

Comportamento
-------------

Aliméntase de eirugas e outros artrópodos da vexetación. O territorio de reprodución abarca arredor de 0,5 hectáreas. O aniñamento rexístrase en xuño; o niño é construído colgando sobre unha póla dos arbustos e mangleiros. A femia pon dous ovos lixeiramente manchados.

Notas
-----

1. ↑  BirdLife International. "{{{taxon}}}". *Lista Vermella de especies ameazadas.* (en inglés). Unión Internacional para a Conservación da Natureza.
2. 1 2 3 4 5 6 7  BirdLife International (2009) Species factsheet: *Vireo caribaeus* Arquivado 03 de xaneiro de 2009 en Wayback Machine.. Consultado o 24 de setembro de 2010.
3. ↑  Raffaele, Herbert; James Wiley, Orlando Garrido, Allan Keith & Janis Raffaele (2003) *Birds of the West Indies*, Christopher Helm, London.
4. ↑  Bond, James (1950) Birds of Cayo Largo (Cuba), San Andrés and Providencia, *Proceedings of the Natural Academy of Sciences*, 102: 43-68.
5. ↑  Estela, Felipe A. John Douglas Silver & Luis Fernando Castillo (2005) The American White Pelican (*Pelecanus erythrorhynchus*) in Colombia, with comments on the effects of Caribbean hurricanes Arquivado 06 de agosto de 2017 en Wayback Machine. *Caldasia*, 27: 271.
6. ↑  Bond, James (1993) *Birds of the West Indies*, 5th ed. Collins, London.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Vireo caribaeus*** |

### Ligazóns externas

* Vídeos, fotos e sons de ***Vireo caribaeus*** en The Internet Bird Collection.
* Sons e mapa de distribución de ***Vireo caribaeus*** en xeno-canto.

|  |  |
| --- | --- |
| Identificadores taxonómicos | 
* BirdLife: 22705203
* eBird: stavir1
* GBIF: 2487431
* iNaturalist: 17388
* IRMNG: 10722594
* ITIS: 563680
* IUCN: 22705203
* Xeno-canto: Vireo-caribaeus

 |